als_Latn dik_Latn sag_Latn
ProCredit Akademitë
Niveli regjional: ProCredit Akademia Regjionale, Maqedoni dhe Kolumbi
Akademia regjionale e ProCredit-it në Veles, ofron program dymbëdhjetëmujor për të punësuarit e menaxhmentit të mesëm dhe të nivelit më të ulët, për të gjitha bankat simotra në Evropën Lindore dhe Afrikë, ndërsa të punësuarit në Amerikën Latine i vizitojnë kurset e trajnimit në akademinë në Fusa, Kolumbi. Kurset janë të destinuara për përmirësim të njohurive teknike të pjesëmarrësve në fusha të ndryshme të veprimtarisë bankare, e njëkohësisht edhe përforcim të shkathtësive të tyre manaxhuese dhe komunikuese dhe angazhimit të tyre në dialog intensiv për vlerat e etikës afariste. Programi mësimor përfshinë tema të fushave të ndryshme, duke përfshirë menaxhment me fokus të veçantë të njerëzve dhe proceseve, si edhe veprimtarisë bankare, financave dhe ekonomisë.
Për më tepër informata në lidhje me Akademinë Regjionale – Veles, Maqedoni, Ju lutemi klikoni në lidhjen
vijuese.
Të punësuarit mund të marrin pjesë në grupet për përsosje të gjuhës angleze në qendrën e gjuhëve në Gjermani dhe të marrin pjesë në kurset e gjuhës në ProCredit Akademinë Regjionale në Maqedoni. Këta kurse janë me kohëzgjatje mes katër dhe shtatë javëve, ndërsa janë të destinuara në rend të parë për persona me njohje të avancuar të gjuhës angleze. Mësimi është i destinuar drejt përmirësimit të shkathtësive të tyre komunikuese dhe shkathtësive prezantuese dhe i përgatit të punësuarit për pjesëmarrje në programet e akademive të grupit tonë.
Niveli botëror: ProCredit Akademia, Fyrt, Gjermani
ProCredit Akademia në Gjermani ofron program trevjetor profesional për zhvillim të nivelit të mesëm dhe të lartë të personelit menaxhues. Ky program nuk paraqet vetëm trajnim të avancuar për aspektet teknike të proceseve bankare dhe procedurave dhe shkathtësive esenciale komunikuese, por ka për qëllim t’i thellojë të kuptuarit e studentëve për dimensionet sociale të historisë dhe ekonomisë, duke i theksuar implikimet ndaj vlerave dhe parimeve tona. Meqenëse pjesëmarrësit në këtë program janë të punësuarit e të gjitha bankave anekënd botës, që janë pjesë e Grupit ProCredit, studentët kanë mundësi të vetme të mësojnë dhe të zhvillohen në grupe të përbëra nga persona me prejardhje shumë të ndryshme kulturore, që kontribuon për zhvillimin e tyre si profesionistë në veprimtarinë bankare, e njëkohësisht edhe si individë.
Për më tepër informata në lidhje me ProCredit Akademinë në Gjermani, Ju lutemi klikoni në lidhjen
vijues.
Ky investim në të punësuarit e tregon përkrahjen tonë dhe përpjekjet tona me qëllim për përparimin e tyre në kuadër të bankës, në vend të angazhimit të kuadrit të jashtëm. Kjo qasje ua hap derën të gjithë të punësuarve që të zhvillohen në institucion, si horizontalisht ashtu edhe vertikalisht.
uzn_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn